Document ID: 32011R1245

RÅDETS GENNEMFØRELSESFORORDNING (EU) Nr. 1245/2011
af 1. december 2011
om gennemførelse af forordning (EU) nr. 961/2010 om restriktive foranstaltninger over for Iran
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EU) nr. 961/2010 af 25. oktober 2010 om restriktive foranstaltninger over for Iran (1), særlig artikel 36, stk. 2, og
ud fra følgende betragtninger:
(1)
Rådet vedtog den 25. oktober 2010 forordning (EU) nr. 961/2010 om restriktive foranstaltninger over for Iran.
(2)
Rådet har foretaget en komplet revision af listen over de personer, enheder og organer, der er anført i bilag VIII til forordning (EU) nr. 961/2010, og for hvem artikel 16, stk. 2, i forordningen gælder. I den forbindelse har Rådet taget hensyn til de bemærkninger, som de berørte personer, enheder og organer har fremsat.
(3)
Rådet har konkluderet, at de personer, enheder og organer, der er opført på listen i bilag VIII til forordning (EU) nr. 961/2010, fortsat bør være underlagt de deri fastsatte specifikke restriktive foranstaltninger.
(4)
Rådet har også konkluderet, at oplysningerne vedrørende visse enheder i bilag VIII til forordning (EU) nr. 961/2010 bør ændres.
(5)
I betragtning af den fortsatte bekymring over udbredelsen af Irans atom- og missilprogrammer, hvilket Det Europæiske Råd gav udtryk for på mødet den 23. oktober 2011, og i overensstemmelse med Rådets afgørelse 2011/783/FUSP af 1. december 2011 om ændring af afgørelse 2010/413/FUSP om restriktive foranstaltninger over for Iran (2) bør der opføres yderligere personer og enheder på listen over personer, enheder og organer, der er omfattet af de restriktive foranstaltninger, som findes i bilag VIII til forordning (EU) nr. 961/2010.
(6)
Listen over de personer, enheder og organer, der er omhandlet i artikel 16, stk. 2, i forordning (EU) nr. 961/2010, bør ajourføres i overensstemmelse hermed -
VEDTAGET DENNE FORORDNING:
Artikel 1
Bilag VIII til forordning (EU) nr. 961/2010 ændres som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. december 2011.

Labels: 18
5